തുടര്ച്ചയായി പഠിക്കാന് നിര്ബന്ധിച്ചു അമ്മയെ ശ്വാസംമുട്ടിച്ച് കൊലപ്പെടുത്തി 15കാരി തുടര്ച്ചയായി പഠിക്കാന് നിര്ബന്ധിച്ചതിന് അമ്മയെ ശ്വാസം മുട്ടിച്ച് കൊന്ന് പതിനഞ്ചുകാരി. നവി മുംബൈയിലാണ് ദാരുണമായ സംഭവം.നീറ്റ് പരീക്ഷയ്ക്ക് പഠിക്കാന് നിര്ബന്ധിച്ച 42കാരിയായ അമ്മയെയാണ് മകള് കൊലപ്പെടുത്തിയത്. പഠിക്കാതെ ഫോണ് ഉപയോഗിച്ചതിന് വഴക്ക് പറഞ്ഞതിനെത്തുടര്ന്ന് ജൂലൈ 27ന് പെണ്കുട്ടി അമ്മാവന്റെ വീട്ടിലേക്ക് പോയി. കൂട്ടാനെത്തിയെ അമ്മയുമായി പെണ്കുട്ടി വഴക്കിട്ടു. തുടര്ന്ന് പൊലീസ് ഇടപെട്ടാണ് പ്രശ്നം അവസാനിപ്പിച്ചത്. തുടര്ന്ന് ജൂലൈ 30ന് ഉച്ചയോടെ വീണ്ടും പഠിക്കാന് നിര്ബന്ധിച്ചതോടെ അമ്മയും മകളും തമ്മില് വാക്കുതര്ക്കമായി. തുടര്ന്ന് അമ്മ പെണ്കുട്ടിയെ അടിക്കുകയും കത്തിയെടുത്ത് ഭീഷണിപ്പെടുത്തുകയും ചെയ്തു. ഇതോടെ ഭയന്ന പെണ്കുട്ടി അമ്മയെ തള്ളിയിട്ടശേഷം കരാട്ടെ പരിശീലനത്തിന് ഉപയോഗിക്കുന്ന ബെല്റ്റ് ഉപയോഗിച്ച് ശ്വാസം മുട്ടിച്ച് കൊലപ്പെടുത്തുകയായിരുന്നു. അതിനുശേഷം അമ്മ വാതില്തുറക്കുന്നില്ലെന്ന് അച്ഛനും അമ്മാവനും മെസേജ് അയച്ചു. തുടര്ന്ന് കൊല്ലപ്പെട്ട സ്ത്രീയുടെ സഹോദരന് എത്തി വാതില് പൊളിച്ച് അകത്ത് കയറിയപ്പോഴാണ് കരാട്ടെ പരിശീലനത്തിന് ഉപയോഗിക്കുന്ന ബെല്റ്റ് കഴുത്തില് ചുറ്റിയ നിലയില് സ്ത്രീയെ ബോധരഹിതയായി നിലയില് കണ്ടെത്തിയത്. ഉടന് തന്നെ ആശുപത്രിയിലെത്തിച്ചെങ്കിലും മരണം സംഭവിച്ചു. ലായിരുന്നു. തുടര്ന്ന് നടത്തിയ അന്വേഷണത്തിലാണ് പെണ്കുട്ടിയാണ് കൊലപാതകം ചെയ്തതെന്ന് തെളിഞ്ഞത്.പെണ്കുട്ടി പ്രായപൂര്ത്തിയാകാത്തതിനാല് ജുവനൈല് ഹോമിലാക്കുമെന്നും പൊലീസ് പറഞ്ഞു.